Sosiaalialan järjestöjä koskeva TES, tarkemmat ohjeet lomakkeen perässä

**Sopimus paikallisen erän toteuttamisesta 2021**

**1. Sopimusosapuolet**  
Työnantajan Esimerkki ry:n edustaja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Toimihenkilöiden edustaja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Paikallisen erän määrä**

Neuvotteluja on käyty: \_\_\_\_\_\_\_\_\_\_\_\_\_

Maaliskuun 2021 palkkasumma: \_\_\_\_\_\_\_\_\_\_\_\_\_\_\_\_x0,8 % =

Paikallisesti jaettava erä: \_\_\_\_\_\_\_\_\_\_\_\_\_\_\_\_\_\_\_\_\_\_

**3. Paikallisen erän kohdentamisen perusteet**Erän kohdentamisen perusteet:\_\_\_ erä maksetaan seuraavilla henkilökohtaisen suoriutumisen perusteilla:

[halutessanne täyttäkää perusteet tähän]

\_\_\_ erä maksetaan seuraavilla tehtävän vaativuuteen liittyvillä perusteilla:

[halutessanne täyttäkää perusteet tähän]

**4. Kenelle maksetaan**

Erää kohdennetaan seuraavissa vaativuusryhmissä/tehtävissä työskenteleville

toimihenkilöille:

*Esim. Vaativuusryhmässä 2 työskenteleville kahdelle toimihenkilölle kohdistetaan henkilökohtaisen suoriutumisen perusteella 70 e eli yhteensä 140 e.*

Erä maksetaan ensimmäisen kerran syyskuun palkanmaksun yhteydessä, ja se on pysyvä osa palkkaa.

**Paikka ja päiväys**

Esimerkki ry Toimihenkilöiden edustaja

Nimi Nimi Nimi Nimi

Liite

**Paikallisen erän toteuttaminen sosiaalialan järjestöissä 2021**

Sosiaalialan järjestöjä koskevassa työehtosopimuksessa on sovittu jaettavaksi 1.9.2021

paikallisesti kohdennettava 0,8 % suuruinen erä.

**1. Mitä jaetaan**

Paikallinen erä toteutetaan siten, että jokaisessa järjestössä lasketaan paikallisen erän kokonaiseuromäärä, ja tämä rahamäärä jaetaan järjestössä. Korotus kohdentuu työehtosopimuksen piirissä oleville toimihenkilöille, joten jaettavan erän suuruus lasketaan työehtosopimuksen piirissä olevan henkilöstön säännöllisen työajan palkkasummasta korotusta edeltävältä toukokuulta. Tästä palkkasummasta lasketaan 0,8 %, joka jaetaan paikallisena eränä.

Toukokuun palkkasummassa otetaan huomioon varsinaiset säännölliset palkat (sisältäen kiinteät kuukausittain toistuvat lisät) mutta ei ylitöitä eikä vaihtuvia tuntikohtaisia lisiä kuten ilta-, yö-, lauantai- tai sunnuntaikorotuksia. Palkalliselta poissaoloajalta kuten vuosi- tai sairauslomalta maksetut palkat otetaan huomioon ilman vaihtuvia tuntikohtaisia lisiä. Vastaavasti palkallisella poissaolojaksolla olevien toimihenkilöiden sijaisten palkkoja ei oteta huomioon. Lomarahoja ei oteta huomioon.

**Esimerkiksi**: Työehtosopimuksen piirissä 31.5.2021 on 30 toimihenkilöä (ei sisällä työehtosopimuksen 1 §:n mukaisia työnantajan edustajia), joiden säännöllisen työajan kuukausipalkat tai tuntipalkkaisille toimihenkilöille maksetut tuntipalkat toukokuulta 2021 olivat 63 000 euroa. Summa sisältää yhteensä 3 000 euroa tuntikohtaisia ilta- ja lauantaityölisiä. Varsinaiset säännölliset palkat ovat siis 60 000 euroa (63 000 €, josta vähennetään 3 000 € vaihtuvia tuntikohtaisia lisiä).

Jaettava erä on 0,8 x 60 000 € /100 = 480 €

**2. Ketkä neuvottelevat**

Erän kohdentamisesta neuvotellaan paikallisesti. Neuvottelut käydään joko työnantajatasolla tai työyksikkökohtaisesti. Neuvotteluosapuolina ovat

1) työnantajan edustaja ja luottamusmies/luottamusmiehet.

2) Jos luottamusmiestä ei ole eikä luottamusmiestä tässä yhteydessä valita, toimihenkilöt voivat valita keskuudestaan yhteisen edustajan.

3) Pienessä työyhteisössä, jossa luottamusmiestä ei ole eikä luottamusmiestä tai edustajaa valita, neuvottelut voidaan käydä koko henkilöstön kanssa yhteisesti. Neuvottelujen alussa todetaan, ketkä ovat neuvottelijat.

**3. Neuvottelujen kulku**

Työnantaja kutsuu neuvotteluosapuolet hyvissä ajoin koolle. Tarkoituksena on, että osapuolet ehtivät riittävästi valmistautua neuvotteluihin.

Neuvottelukertoja tulee olla vähintään kaksi, ellei yksimielisyyttä saavuteta jo ensimmäisessä neuvottelussa.

Osapuolet esittävät kirjalliset ehdotuksensa suunnitelluista korotuksista ja niiden perusteista vaativuusryhmittäin. Tarkoituksena on nimenomaan, että aktiivisesti tavoitellaan yhteisymmärrystä erän jakamisesta.

Neuvotteluissa pidetään pöytäkirjaa, johon osapuolten näkemykset kirjataan.

**Esimerkiksi**: Työnantaja tekee luottamusmiehelle seuraavan ehdotuksen paikallisen erän kohdentamisesta (tässä esimerkissä yllä mainittu 480 euroa):

1) Vaativuusryhmässä 2 työskenteleville kahdelle toimihenkilölle kohdistetaan henkilökohtaisen suoriutumisen perusteella 70 e eli yhteensä 140 e.

2) Vaativuusryhmässä 4 työskenteleville neljälle asiantuntijalle kohdistetaan jokaiselle työn vaativuuden perusteella 60 e eli yhteensä 240 e.

3) Vaativuusryhmässä 6 työskentelevillä kahdelle asiantuntijalle kohdistetaan 50 euroa eli yhteensä 100 euroa.

Tässä esimerkissä kohdennettava 480 euron paikallinen erä jaettaisiin siis kahdeksalle henkilölle.

**4. Paikallisen erän kohdennusperusteet**

Neuvotteluissa on tarkoitus yhteisymmärryksessä sopia siitä, minkä asioiden perusteella paikallinen erä kohdennetaan. Käytännössä ensin sovitaan niistä periaatteista, joiden mukaan kohdennus suoritetaan ja tämän jälkeen erän jakamisesta työpaikalla. Jakoperusteet liittyvät tehtävän vaativuuteen tai henkilökohtaiseen suoriutumiseen. Työehtosopimuksen palkkausjärjestelmässä on lueteltu esimerkkejä, millä kriteereillä erityistekijälisää tai henkilökohtaista lisää voidaan maksaa.

Paikallinen erä on pysyvä osa palkkaa, joka maksetaan mahdollisten toimihenkilölle myöhemmin myönnettävien muiden tai uusien henkilökohtaisen lisän, erityistekijälisän tai vuosisidonnaisen takuun lisäksi.

**5. Toimenpiteet ennen erän jakamista**

Työnantaja ja luottamusmies käyvät neuvotteluissa läpi työpaikan toimihenkilöiden sijoittumisen vaativuusryhmittelyyn sekä sen, kuinka monelle ja keskimäärin kuinka suuria erityistekijälisiä ja henkilökohtaisia lisiä järjestössä maksetaan vaativuusryhmittäin. Tietojen antamisessa huomioidaan tilastoyhteistyön periaatteet siten, että palkkasalaisuus säilyy.

**6. Milloin neuvotellaan?**

Neuvottelut käydään siten, että paikallinen erä jaetaan eli palkankorotus toteutetaan viimeistään syyskuun 2021palkanmaksun yhteydessä.

**7. Jälkitarkastelu**

Kun työnantaja ja luottamusmies ovat päässeet sopimukseen paikallisen erän kohdentamisesta, kohdennuksesta ja sen perusteista tiedotetaan kirjallisesti henkilökunnalle.

Henkilökunnalle annettavassa tiedotteessa tulee ilmetä ainakin:

1) Millä perusteilla erä on kohdennettu,

2) Kuinka monelle henkilölle paikallinen erä on kohdistunut, ja

3) Mihin vaativuusryhmiin erää on kohdennettu ja kuinka paljon.

**8. Jos yhteisymmärrystä ei saavuteta**

Mikäli yhteisymmärrystä paikallisen erän kohdennuksesta ei saavuteta neuvotteluosapuolten välillä, paikallinen erä maksetaan kaikille toimihenkilöille 0,8 % suuruisena henkilökohtaisesta palkasta laskettuna.

**9. Palkkatietojen salassapito**

Luottamusmiehelle luovutetut ja näytetyt tiedot ovat ehdottoman luottamuksellisia, eikä hän saa luovuttaa mahdollisesti tietoonsa tullutta yksittäisen henkilön palkka- tai muuta henkilötietoa kenellekään muulle kuin henkilölle itselleen.